stanford-oval/wikipedia huggingface dataset:
תמר אלרם

| --- | --- |
אין תמונה חופשית
 לידה:  1972? (בת 53 בערך) הממלכה המאוחדת 
 לאום:  ישראל ישראל
 לימודי רפואה:  האוניברסיטה העברית בירושלים 
 התמחות:  גינקולוגיה
 תפקידים:  מנהלת בית החולים הדסה הר הצופים  מנהלת בית החולים משגב לדך  סגנית מנהלת בית החולים הדסה עין כרם
 
תמר אלרם (נולדה ב-1972 לערך) היא רופאה ישראלית, המשמשת כמנהלת בית החולים הדסה הר הצופים בירושלים.
ביוגרפיה

אלרם נולדה בבריטניה ליהונתן וברנדה. כשהייתה בת חמש עלתה עם הוריה לישראל. במשך כשלושה חודשים התגוררה במרכז קליטה במבשרת ציון ומשם עברו לשכונת רחביה בירושלים. למדה בבית הספר חורב בנות בעיר והייתה חניכה ומדריכה בתנועת הנוער עזרא. במשך שנתיים הייתה מדריכת נוער בגדנ"ע. עם סיום שירותה הצבאי נסעה להדריך בסמינרים ציוניים לנוער יהודי באוסטרליה ובניו זילנד. סיימה בשנת 1999 את לימודי הרפואה בבית הספר לרפואה של האוניברסיטה העברית. בשנת 2008 סיימה את התמחותה בגינקולוגיה בבית החולים הדסה עין כרם. כמו כן למדה באוניברסיטת הרווארד והשלימה שם תואר מוסמך במנהל רפואי (2011).
אלרם שימשה כרופאה בכירה בבית החולים הדסה עין כרם וכסגנית מנהל בית החולים, וכן כמרצה בבית הספר לרפואה שלידו. כיהנה כעוזרת למנהל הכללי של משרד הבריאות. בהמשך שימשה כסגנית רופא מחוז ירושלים בקופת חולים מאוחדת (2014–2015). עבדה בתחום התמחותה בבית חולים משגב לדך של הקופה ובשנים 2015–‏2017 שימשה כמנהלת שלו. היא גם פעלה כרופאה מתנדבת ביחידת החילוץ מגילות ובמשלחות סיוע בינלאומיות.
בנובמבר 2017 נכנסה לתפקידה כמנהלת בית החולים הדסה הר הצופים.
אלרם נשואה לדניאל ואם לחמישה ילדים. מתגוררת ביישוב אלון.
שיחות שלום

שיחות שלום הוא אלבום האולפן התשיעי של אביתר בנאי שיצא לאור ב-20 בספטמבר 2024. כל השירים באלבום נכתבו על ידי בנאי והופקו על ידי תמיר מוסקט.
הפקה

האלבום "שיחות שלום" יצא פחות משנה לאחר האלבום הקודם "עוגן במים". האלבום נוצר על רקע מלחמת חרבות ברזל וחלק מהשירים עוסקים ברגשות שנוצרו בעקבות המצב. שבוע לפני יציאת האלבום יצא הסינגל הראשון מתוכו "חלל" המתאר מסע בין מיטות פצועים להלוויות הנופלים במלחמה.
הקטע "הרב אורי" איננו שיר אלא הקלטה קצרה מדברי הרב אורי זוהר על יצירתו המוזיקלית לפני החזרה בתשובה. השיר "יהונתן" הוא מחווה ליהונתן גפן ולגיבורי התרבות עליהם גדל בנאי ביניהם שלום חנוך, מאיר אריאל, יהודית רביץ, הדוד יוסי בנאי והאח מאיר בנאי. שיר נוסף, "אמא שמחה", מוקדש לאימו.
שיר הנושא, "שיחות שלום" מתאר קבוצת תמיכה של מכורים המתמודדים עם מגוון של ההתמכרויות ומציגים מגוון רחב של דמויות בחברה הישראלית, ביניהן החרדי, הסרוג, והערבי. וידאו קליפ של השיר יצא לאור ב-15 בינואר 2025.
רשימת שירים

כל השירים נכתבו והולחנו על ידי אביתר בנאי (למעט היכן שמצוין אחרת).
| שיחות שלום> מס' | שיחות שלום> שם | שיחות שלום> מילים | שיחות שלום> לחן | שיחות שלום> משך | שיחות שלום>  | שיחות שלום>  | שיחות שלום>  | שיחות שלום>  | שיחות שלום>  |
| --- | --- | --- | --- | --- | --- | --- | --- | --- | --- |
| 1. | מעונה לעונה  |   |   | 3:34 |  |  |  |  |  |
| 2. | חלל  |   |   | 4:12 |  |  |  |  |  |
| 3. | שיחות שלום - דמו (בביצוע שמואל בנאי)   | אביתר בנאי ושמואל בנאי | אביתר בנאי ושמואל בנאי | 0:34 |  |  |  |  |  |
| 4. | שיחות שלום  |   | אביתר בנאי ושמואל בנאי | 4:17 |  |  |  |  |  |
| 5. | הכל טוב אחי  |   |   | 4:27 |  |  |  |  |  |
| 6. | אהבת אמת  |   |   | 3:48 |  |  |  |  |  |
| 7. | הרב אורי (בביצוע אורי זוהר)   | אורי זוהר |   | 0:17 |  |  |  |  |  |
| 8. | יהונתן  |   |   | 3:56 |  |  |  |  |  |
| 9. | אמא שמחה  |   |   | 5:20 |  |  |  |  |  |
| 10. | מבול  |   |   | 3:18 |  |  |  |  |  |
| 11. | להיות שניים להיות אחד  |   |   | 3:41 |  |  |  |  |  |
| משך כולל: | משך כולל: | משך כולל: | משך כולל: | 37:28 |  |  |  |  |  |
הערות שוליים

↑  "אוהבים אותך אחמד": אביתר בנאי השיק את אלבום המלחמה,  באתר כיפה, 20 בספטמבר 2024
1 2 3  אמיר שוורץ, אור בקצה המלחמה, באתר ynet, 22 בספטמבר 2024
↑  עינב שיף, באלבום החדש של אביתר בנאי יש מילים שאיש לא האמין שישמעו ממנו אחרי 1999, באתר ynet, 22 בספטמבר 2024
↑   אביתר בנאי - שיחות שלום, בביצוע אביתר בנאי, וידאו קליפ  באתר יוטיוב (אורך: 4:15), 15 בינואר 2025
| אביתר בנאי |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | "אביתר בנאי" (1997) • "שיר טיול" (1999) • "עומד על נייר" (2005) • "לילה כיום יאיר" (2009) • "יפה כלבנה" (2013) • "לשונות של אש" (2017) • "החיים מתחילים לנגן" (2021) • "עוגן במים" (2023) • שיחות שלום (2024) |  |
| אלבומי הופעה | "Live at TEDER" ‏(2022) • "בחזרה לאלבום הראשון" (2023) |  |
| שירים נבחרים | "מתי נתנשק" • "שמתי לי פודרה" • "תיאטרון רוסי" • "כלום לא עצוב" • "תחרות כלבים" • "אבא" • "אותיות פורחות באוויר" • "לילה כיום יאיר" • "עד מחר" • "יפה כלבנה" • "פרגולה" • "עד האהבה" • "רחמים" |  |
| --- | --- |
בקרת זהויות :  MusicBrainz release group: c5a6b1df-1f40-402d-9a40-e066ed7e1af5
יד ביד (שיר של עפרה חזה)

"יד ביד" הוא סינגל שביצעה הזמרת עפרה חזה ויצא לאור בספטמבר 1983. הוא נחשב לאחד מלהיטיה הגדולים.
השיר הכלל באלבומה "בית חם", שיצא באפריל 1984 והגיע למעמד של אלבום זהב. השיר דורג במקום השמיני במצעד העברי השנתי של רשת ג' לשנת תשמ"ד (1984).
תוכן

השיר נכתב על ידי בצלאל אלוני, הולחן על ידי צביקה פיק, ועובד על ידי אורי קריב.
. לדברי בצלאל אלוני: "השיר הוא למעשה סוג של תפילה. כתבתי אז הרבה שירים לעפרה, שהיו מעין תפילות (בהם, למשל, השיר "תפילה") - סגנון שהיה שונה ובמידה מסוימת תרם לכך שהשירים הללו שרדו עד היום".
לדברי אלוני, המילים:
אם המים גועשים
וחייך כה קשים
אל תיפול ברוחך
בוא גלה את עצמך
רק בך עוצמה רבה...
"נועדו לבטא את הקשיים שעפרה חוותה בתחילת הקריירה שלה, עד שזו החלה לנסוק, בין היתר, בזכות השיר "יד ביד" ושירים נוספים מאותה תקופה. כשיצאנו איתו, הוא הפך ללהיט ענק והיה מלהיטיה הגדולים ומעמודי התווך של הקריירה המקומית של עפרה".
לדברי אלוני, המילים:
יד ביד לאוהבים
אין תקווה לבודדים
יד ביד לחיילים
אל הבית שוב חוזרים
שוב חוזרים...
"נכתבו בהשפעת מלחמת לבנון והכמיהה שהחיילים ישובו הביתה בשלום".
וידאו קליפ

לדברי בצלאל אלוני, סרטון הווידאו קליפ לשיר צולם במסגרת תוכנית טלוויזיה בשם "מערב עד שחר", ששודרה בטלוויזיה הישראלית באפריל 1984, וכללה כעשרה שירים של עפרה חזה.
בתרבות פופולרית

שיר זה נכלל במחזמר הלהיטים "מרי לו" שעלה לראשונה בתיאטרון הבימה בשנת 2002 ומבוסס על 25 משיריו של צביקה פיק.
גרסאות כיסוי

בשנת 2006, הזמר הראל סקעת חתם את טקס הדלקת המשואות, האירוע המרכזי של יום העצמאות, בשיר "יד ביד" בביצוע משותף עם סימפונט רעננה.
בשנת 2023 השיר בוצע על ידי כמה בני ובנות שירות לאומי במסגרת "שבוע הצדעה 2023".
זהו שיר שמבוצע לעיתים בחגיגות בבתי ספר ובאירועי יום העצמאות.
הערות שוליים

איתי שטרן, אתר nrg-מעריב, 2 במאי 2006: "מתחבר לשורשים התימניים שלי"
| עפרה חזה – שירים |
| --- | --- | --- |
| בשיר השירים בשעשועים | "שיר השירים בשעשועים" • "בלדה למלך" • "היפה בנשים" |  |
| על אהבות שלנו | "שיר הפרחה" • "כמו ציפור" • "פלאש גורדון" • "הגשם" • "על אהבות שלנו" • "שיר אהבה לחייל" |  |
| בוא נדבר | "אין זמן לתעות" • "סימנים של אוהבים" • "כשנהיה בני 73" • "תפילה" |  |
| פיתויים | "כל יום מתחילה שנה" • "מלכת הקסמים" • "מכתב אהבה" • "גבריאל" |  |
| חי | "סוף קיץ" • "עכשיו" • "אחרי החגים" • "אמן למילים" • "חי" |  |
| שירי מולדת | "יד ענוגה" / "נעמה" |  |
| בית חם | "יד ביד" / "במנגינת הלב" • "בית חם" • "עזור לי" • "בן פרבר" • "אתך הלילה" / "אתה הבטחת" |  |
| אדמה | "רוח צפונית רוח דרומית" • "גורל אחד" • "מישהו הולך תמיד איתי" • "אדמה" • "רחמים" / "עוד מחכה לאחד" |  |
| שירי מולדת ב' | "אל נא תאמר לי שלום" / "בכרם תימן (אל תפחדי תמר)" • "שבעת המינים" • "הנערים הספנים" |  |
| ימים נשברים | "ימים נשברים" • "בוא ונגן אותי" • "הכאב הזה" • "כל הקלפים" / "ליידי" • "להמשיך לצעוד" |  |
| Shaday | "Galbi" • "Im Nin'alu" • "Galbi" • "Shaday" • "Eshal" |  |
| Desert Wind | "Wish Me Luck" • "I Want to Fly" • "Ya Ba Ye" • "Fata Morgana" |  |
| Kirya | "Daw Da Hiya" • "Innocent – A Requiem for Refugees" |  |
| כל הנשמה | "ליד באר מולדתי" • "כל הנשמה" • "לאורך הים" • "זה יבוא פתאום" • "מיליון" • "רוח האדם" |  |
| Ofra Haza | "Show Me" • "Give Me a Sign" |  |
| סינגלים אחרים | "שבת המלכה" • "הליכה לקיסריה" • "אם אשכחך ירושלים" • "שלאגר" • "Aime Moi" • "שיר המאה" • "שביל תפוח הזהב" • "ארבעים" • "השנה אינשאללה" • "Ya Hilwi" •‏ "Today I'll Pray" •‏ "Elo Hi" • "קופסת הצבעים" • "Mata Hari" • "Love Song" •‏ "ירושלים של זהב" • "The Queen of Tel Aviv" • "לתת" • "כאן לעולם" |  |
| שירים אחרים | "Deliver Us" • "שחרחורת" • "מוכר הפרחים" • "זמר נוגה" |  |
| --- | --- |
בקרת זהויות :  MusicBrainz work: 6f67aa49-bc43-4c3f-ad03-de573a7f1547
שם (אלבום)

שֵׁם הוא אלבום הסולו השישי של יהודית רביץ, אשר יצא ביולי 1990.
רשימת רצועות

מילות השירים נכתבו על ידי שמרית אור, המוזיקה לשירים הולחנה על ידי יהודית רביץ.
| שֵׁם> מס' | שֵׁם> שם | שֵׁם> משך | שֵׁם>  | שֵׁם>  | שֵׁם>  | שֵׁם>  | שֵׁם>  | שֵׁם>  | שֵׁם>  |
| --- | --- | --- | --- | --- | --- | --- | --- | --- | --- |
| 1. | שֵׁם  | 4:25 |  |  |  |  |  |  |  |
| 2. | נשים יושבות בחדרים  | 2:48 |  |  |  |  |  |  |  |
| 3. | ללב אין מין  | 4:15 |  |  |  |  |  |  |  |
| 4. | כשיבוא ילדי  | 4:05 |  |  |  |  |  |  |  |
| 5. | קרוב אלי  | 3:31 |  |  |  |  |  |  |  |
| 6. | משנה לשנה  | 4:49 |  |  |  |  |  |  |  |
| 7. | רעידת אדמה  | 4:34 |  |  |  |  |  |  |  |
| 8. | אפריקה  | 4:17 |  |  |  |  |  |  |  |
| 9. | ואחר כך תבוא שלוה  | 03:01 |  |  |  |  |  |  |  |
| משך כולל: | משך כולל: | 35:45 |  |  |  |  |  |  |  |
משתתפים

שמרית אור - כתיבת כל מילות השירים
יהודית רביץ - כל הלחנים
יהודית רביץ, ירון בכר - הפקה מוזיקלית
ירון בכר - עיבודים
ירון בכר - קלידים, פסנתר אקוסטי, תיכנות תופים
יהודית רביץ - שירה, גיטרה חשמלית ואקוסטית
בנצי גפני - גיטרה בס
אלון הלל - תופים, כלי הקשה ומצילות
הוקלט באולפני "המון" יוני-יולי 1990
יעקב מורנו - טכנאי הקלטות ומיקסים
עוזרי טכנאי: עדי פלטינוב, עודד פרח, עמי איילי
טמירה ירדני - מפיקה בפועל
נר לכל לילה

"נר לכל לילה" הוא סינגל שהוקלט על ידי הזמר הישראלי אייל גולן. השיר יצא לאור ב-21 בינואר 2025, בהוצאת חברת התקליטים ליאם הפקות כסינגל שלא מתוך אלבום אולפן.
על השיר

"נר לכל לילה" נכתב על ידי משה יהודה ללחן שחיברו נתן דגו ויוסף גל. על הפקתו המוזיקלי היה אחראי תמיר צור. השיר מתאר תחושות עמוקות של געגוע, אשמה ופרידה בהתהוות. הדובר מתמודד עם מציאות כואבת לצד תחושת כישלון במאבק נגד הזמן והנסיבות. הוא נזכר ברגעים אינטימיים וכואבים, כמו לילות של בדידות ודמעות, ומביע כמיהה לרגעים שבהם אהובתו הצליחה לגעת בלבו. עם זאת, השיר חושף כאב מהיעדר תקשורת ומהשתיקה שנפערה ביניהם, שיצרה תחושת ריחוק וניכור.
הצלחה מסחרית

"נר לכל לילה" הפך ללהיט ברחבי ישראל. הוא הגיע בשיאו למקום השלישי במצעד של מדיה פורסט ישראל, המבוסס על נתוני איירפליי שבועיים במדינה.
מיקומי שיא

|   ‏‏‏  מצעדים ודירוגים (2025)> מדינה |   ‏‏‏  מצעדים ודירוגים (2025)> מצעד |   ‏‏‏  מצעדים ודירוגים (2025)> מיקום שיא |   ‏‏‏  מצעדים ודירוגים (2025)>  |
| --- | --- | --- | --- |
|  ישראל | מדיה פורסט ישראל | 3 |  |
סלבה ברזילאי

| --- | --- |

סלבה ברזילאי (מימין) ורומאריו (משמאל) באימון נבחרת ברזיל בריו דה ז'ניירו 1997
 לידה:  28 בפברואר 1952 ריו דה ז'ניירו, ברזיל 
 פטירה:  25 באוגוסט 2021 (בגיל 69) 
 מדינה:  ישראל ישראל
 השכלה:  סמינר הקיבוצים 
 
סלבדור (סלבה) ברזילאי (בפורטוגזית: Salvador "Salva" Barzellai;‏ 28 בפברואר 1952 – 25 באוגוסט 2021) היה פרשן כדורגל, עיתונאי ספורט, מוזיקאי ושחקן תיאטרון ישראלי-ברזילאי.
ביוגרפיה

ברזילאי נולד בריו דה ז'ניירו, ברזיל לרחל ואמיליו ברזילאי, השלישי מתוך 11 אחים. בשנת 1971 עלה לישראל עם תנועת הנוער "הבונים דרור - ברזיל" לקיבוץ ברור חיל שבדרום הארץ. עם עלייתו ארצה החל ברזילאי לימודי חינוך גופני במכון וינגייט. בסוף שנות ה-70 חבר יחד עם להקת ברור-חיל לזמר והמוזיקאי מתי כספי, וביחד העלו את המופע ארץ טרופית יפה, אשר התקיים ברחבי ישראל וצולם לרשות השידור ב-14 באוקטובר 1978.
שירת כחובש קרבי בצה"ל.
בשנת 1981 החל לימודי משחק ותיאטרון בסמינר הקיבוצים, וב-1982 היה לשחקן בית בתיאטרון הנגב והשתתף בין השאר בהצגות: "הקמצן", "המסע המופלא של הקרפד", "רביו איזה נוער", "דודי שמחה", ועוד. במהלך שנות ה-80 שיחק ברזילאי במספר תיאטראות מובילים בישראל, וביניהם הבימה ("תינוקות לילה" של א.ב יהושוע, בה גם ערך את הכוריאוגרפיה), תיאטרון באר שבע ("עקרונות הכתיבה"), תיאטרון יגאל אפרתי (פסטיבל עכו - "שחקני מילואים"). ב-1982 הקליט יחד עם חברו הקרוב אריק איינשטיין את השיר "בשבחי הסמבה" מתוך האלבום "יושב על הגדר", שם הוא מצר על הפסדה של נבחרת ברזיל במונדיאל 82'.
בשנת 1989 עבר ברזילאי להתגורר בתל אביב. באותה התקופה החל לעבוד ככתב במדור הספורט של העיתון "מעריב", בו עבד עד 1994.
ב-1990 החל לעבוד בערוץ הספורט בתוכנית היומית "חמש על האש" בשיתוף ערן בן-זאב ומירי נבו. במהלך שנות עבודתו בערוץ הספורט ראיין ברזילאי שחקנים ומאמנים רבים מובילים מרחבי העולם, וביניהם רונאלדו, חיים רביבו, לואיס פליפה סקולארי וחברו הקרוב רומאריו.
בין השנים 1994–2005 כתב טורים שבועיים ומאמרי דעה למדור הספורט של "ידיעות אחרונות".
מ-2005 החל ברזילאי לעבוד כפרשן בערוצי הספורט של חברת צ'רלטון, עבורם הוא סיקר את ליגת העל הברזילאית, ליגת העל הפורטוגלית, גביע הליברטדורס, הליגה האירופית, ליגת האומות ואת גביעי קופה אמריקה בכדורגל השונים (קופה אמריקה 1995 - קופה אמריקה 2021).
לאורך השנים סיקר ברזילאי שמונה גביעי עולם בכדורגל עבור ערוצי התקשורת השונים (איטליה 1990, ארצות הברית 1994, צרפת 1998, יפן וקוריאה 2002, גרמניה 2006, דרום אפריקה 2010, ברזיל 2014 ורוסיה 2018).
חיים אישיים

ברזילאי היה נשוי להילה, אב לשני ילדים וסב לשלושה נכדים.
נפטר ב-25 באוגוסט 2021, בגיל 69, לאחר שחלה במחלת נגיף הקורונה.
גלריה

סלבה ברזילאי ומאמן נבחרת ברזיל, לואיס פיליפה סקולארי במונדיאל יפן 2002
סלבה ברזילאי וחיים רביבו באימון נבחרת ישראל, 1995
סלבה ברזילאי אלי ישראלי וגל קוסטה, 1992
סלבה ברזילאי עם רונלדו במחנה נבחרת ברזיל ביפן 2002
סלבה ברזילאי ואריק איינשטיין 1994
קדם אירוויזיון 1987 סלבה ברזילאי (בצהוב) ואריק סיני
רומאריו וסלבה ברזילאי מקליטים את שיר האליפות של נבחרת ברזיל למונדיאל 1994
סלבה ברזילאי ודויד ברוזה במצדה, 1997
קאקה וסלבה ברזילאי, 2002 יפן
לאונרדו וסלבה ברזילאי, 2001
הערות שוליים

↑  מוזיקה ישראלית (2011-03-13), אריק איינשטיין - בשבחי הסמבה, נבדק ב-2018-06-02
↑  בגיל 69: הלך לעולמו סלבה ברזילאי, באתר ערוץ הספורט, 25 באוגוסט 2021
| --- | --- |
בקרת זהויות :  MusicBrainz: a2429a20-b557-4b2a-8773-e23a4db92d72
בלפר (סרט)

| --- | --- |
 בימוי:  יגאל בורשטיין
 הופק בידי:  יצחק שני יוסף דיאמנט
 תסריט:  יוסל בירשטיין שמעון ישראלי
 שחקנים ראשיים:  גדי יגיל אבנר חזקיהו חנה לסלאו טליה שפירא ז'אק כהן רפאל קלצ'קין
 צילום:  אדם גרינברג
 מדינה:  ישראל 
 הקרנת בכורה:  1978 
 משך הקרנה:  90 דקות
 שפת הסרט:  עברית
 סוגה:  סרט דרמה 
 דף הסרט ב־IMDb
 
בלפר הוא סרט קולנוע ישראלי בבימויו של יגאל בורשטיין משנת 1978. הסרט מבוסס על הסיפור "נסיעתו האחרונה של רולידר" מאת יוסל בירשטיין.
עלילה

שלמה בלפר, ילד חוץ שהגיע לקיבוץ  בעמק איילון לאחר שאביו ברח מהארץ, רוצה אף הוא ללכת בדרכי אביו שעושה עסקים בוונצואלה. הוא חולם על הרגע שבו אביו ישלח לו כרטיס טיסה, והוא יעזוב את הקיבוץ. בינתיים, הוא רובץ בחדרו ומסרב להצטרף לחיי הקהילה השיתופית.
יום אחד מופיע אביו בפתאומיות בקיבוץ. לאחר שהפסיד את כספו בעסקים, הוא חוזר לקיבוץ ומודיע לבנו שהוא אינו מעוניין בעסקים בארץ, והוא כאן כדי להישאר. בלפר כבר מתכנן לו ולאביו כיוונים חדשים של פעילות עסקית, אך האב רוצה לפרוש מעסקיו וליהנות מהשקט של הקיבוץ.
בלפר עוזב את הקיבוץ ומגיע לבית שמש, שם הוא מכיר בעלת בוטיק אופנה לאחר שהציעה לו טרמפ כשישב בתחנה מחוץ לקיבוץ. השניים מתאהבים, ובלפר מצטרף לעסקי הבנייה של אביה בחיפושו המתמיד אחר כסף ואושר. כל זה מתנגש עבורו עם טליה, אהבת נעוריו מהקיבוץ, שמתגרשת מבעלה לאחר שהוא שוכב עם חברת קיבוץ אחרת. טליה ובלפר מתאהבים ושוכבים, והיא מציעה לו לחזור ולהיות לצידה בקיבוץ. בלפר נע בין חלומות על עסקים וכסף והקיבוץ שיש לו כלפיו רגשות מעורבים, לבין אהבות שהוא בעצמו לא מצליח להחליט כיצד לנהוג בהן.
מלחמת אזרחים

גופות לוחמים שרועות בשדה הקרב בגטיסבורג. מלחמת האזרחים האמריקנית, שבמהלכה התרחש הקרב, הייתה אחת ממלחמות האזרחים העקובות מדם בהיסטוריה האנושית
מלחמת אזרחים היא מלחמה שבה הצדדים היריבים משתייכים לאותו עם ו/או לאותה ישות מדינית.
מאפייניה של מלחמת אזרחים

מלחמת אזרחים כוללת לרוב שלב של לחימה בעצימות גבוהה בין שני צבאות סדירים, על מנת להסדיר סכסוך פוליטי בלתי פתור, במאבק על שליטה במדינה או במוסדותיה. כבכל מלחמה הסכסוך יכול להיות על רקע דתי, אתני, אידאולוגי או כלכלי (כגון חלוקת העושר בין המעמדות). יש מלחמות אזרחים אליהן ניתן להתייחס כמהפכות וזאת כאשר תוצאה מסתברת של ניצחונו של אחד הצדדים בסכסוך היא שינוי בסדרי המשטר הבסיסיים. מרידה (או מרד), בין אם מוצלחת ובין אם לאו, יכולה להחשב למלחמת אזרחים אם היא כוללת שלב של לחימה בין צבאות סדירים. יש הסבורים כי הקריטריון למלחמת אזרחים הוא קיומו של פרק זמן משמעותי של אלימות בין פלגים מאורגנים בקרב האוכלוסייה, בין אם זו כוללת לחימה בין שני צבאות סדירים ובין אם לאו.
ההבחנה בין "מלחמת אזרחים" ובין "מהפכה" יכולה להיות שרירותית. המרידה המוצלחת בממלכת אנגליה במהלך המאה ה-17 כנגד שלטונו של המלך צ'ארלס הראשון אשר הובילה לשינוי מהותי (אם כי בר חלוף) בעצם טיבו של המשטר באנגליה, נקרא מלחמת האזרחים האנגלית, בעוד שיש המתייחסים אל המרידה המוצלחת כנגד אחד מיורשיו של צ'ארלס, המלך ג'ורג' השלישי במהלך המאה ה-18, שבה ביקשו אנשי המושבות להביא לשינוי מהותי בסדרי המשטר, כאל המהפכה האמריקנית.
הכינוי "מלחמת אזרחים" למלחמת האזרחים האמריקנית שנוי במחלוקת. מבחינה משפטית, לא הייתה זו מלחמת אזרחים, אלא מלחמה בין מדינות. 11 מדינות הדרום הפורשות היו – לפחות במשך ארבע שנות המלחמה – מדינות מאורגנות ועצמאיות לכל דבר, בעלות טריטוריה, ממשל יעיל, וכל סממני הריבונות. הביטוי "מלחמת אזרחים", המקובל כיום, מבטא את עמדתו של הצפון, לפיה לא מדובר בפרישה אלא במרידה.
מלחמות אזרחים בתקופה שקדמה לתקופה המודרנית

בתקופה שקדמה לתקופה המודרנית ניתן לחלק את מלחמות האזרחים לשלושה סוגים עיקריים, סכסוכים שושלתיים (כגון מלחמת השושנים), מרידות כנגד השלטון, ומרד איכרים.
מאבקי ירושה בין השליט ובין הטוען לכתר אירעו כמעט בכל החברות שקדמו לתקופה המודרנית, ובכל שיטות הממשל. מאבקים אלו יכלו לקבל אופי בינלאומי, כאשר הצדדים הניצים ביקשו מגורמי חוץ להתערב לטובתם בסכסוך. ההיסטוריונים מייחסים סכסוכים אלו למאבקים בין האצולה ובין השליט, ולשינויים במבנה החברתי והכלכלי.
המדינות הקדומות, שהיו בעלות שטח ניכר, התקשו להתמודד עם גודלן, והנורמה השלטת הייתה שיטת שלטון ביזורית. שיטה זו הותירה למינהלנים מקומיים, בעלי אדמות, ואצולה מידה רבה של ריבונות, שהגיעה במקרים מסוימים אף להחזקת צבא פרטי. בהינתן המוטיבציה המתאימה, עלול היה שליט מקומי להחליט כי בידו להחליף את השלטון במרידה מוצלחת. לעיתים הייתה תוצאת המרידה היפרדות החבל המורד ממדינת האם ויצירת ישות מדינית חדשה, ולעיתים החלפת השליט במורד המצליח.
ההיסטוריונים המסורתיים התעניינו במרידות ובמלחמות שושלתיות, אך ההיסטוריונים המודרניים מייחסים חשיבות למרידות איכרים. מרידות אלו של איכרים, או עבדים היו נפוצות כמעט בכל החברות, אשר היו תלויות בעבדות או בצמיתות כחלק משיטתן הכלכלית. מרידות אלו יכלו לפרוץ בתגובה למגבלות שהוטלו, אכזריותו של שליט, רעב המוני, משבר כלכלי, ומגוון של סיבות אחרות. מאות רבות של מרידות מסוג זה ידועות בהיסטוריה, אך במקרים מועטים בלבד הייתה להן תוצאה מוצלחת מבחינת המורדים. הישגי המורדים היו לרוב זמניים ומקומיים, והמרידה דוכאה לרוב באכזריות על ידי כוחות הממשלה והאצולה.
בלתי אפשרי לחלק מלחמות לקטגוריות ברורות ופשוטות. סכסוכים רבים היוו תערובת של קטגוריות אלו. מרידות איכרים היו לעיתים מעמידות בראשן טוען לכתר. מחלוקות בדבר ירושה יכלו לגרום למרידה של צמיתים. יש להדגיש כי חלוקה זו לקטגוריות היא חיצונית, ואין בה כל הסבר לסיבות לפרוץ המרידות והסכסוכים.
ברור כי סכסוכים רבים שהעסיקו את העולם העתיק, כמלחמת האזרחים שפרצה בזמנו של יוליוס קיסר והעלתה אותו לשלטון, אינה ניתנת לחלוקה לפי קטגוריות אלו, ויש לחפש את שורשיה בסיבות עמוקות שגרמו להשחתתה של הרפובליקה הרומית במאות שקדמו למלחמה, כמו גם בסיבות מיידיות הנובעות מן הסביבה האנושית, החוקתית והכלכלית המיוחדת ששררה באימפריה הרומית בתקופה זו.
מלחמות אזרחים בתקופה שקדמה לתקופה המודרנית > מלחמות אזרחים בישראל במקרא

במקרא מתוארות מספר מלחמות אזרחים. אחת הידועות מביניהן נערכה בין שבט בנימין לשאר השבטים לאחר מעשה פילגש בגבעה. מלחמה נוספת התרחשה בממלכת ישראל עם מותו של זמרי, בין עמרי ובין תבני בן גינת. מלחמה זו הוכרעה בניצחונו של עמרי, שהקים שושלת מלוכה של ארבעה דורות. לפי רב-המכר מצעד האיוולת היהודי, ניטשו 12 מלחמות אזרחים בארץ ישראל בין תקופת ההתנחלות לבין המרד הגדול, וההשפעה שלהן על עתיד העם היהודי הייתה מכרעת.
מלחמות אזרחים בתקופה המודרנית

לרוב מוסכם כי גורמים כלאומנות, דת ואידאולוגיה שיחקו מרכיב שולי במלחמות שקדמו לתקופה המודרנית. לאומנים מודרניים רואים בסכסוכי העבר, כגון מלחמתם של הסקוטים כנגד אנגליה כסכסוכים בעלי רקע לאומי, אך נראה כי המדובר בסכסוך שושלתי, אשר רק חלוף הזמן וההילה ההיסטורית שנרקמה סביבו במהלך הדורות שיוו לו אופי לאומי, ובעת שנלחמו הצדדים, לא הייתה כוונתם למלחמה לאומית דווקא.
מלחמות אזרחים בתקופה המודרנית > סכסוכים דתיים

מלחמות אזרחים על רקע דתי אירעו לרוב בחברות מונותיאסטיות, מאשר בחברות פוליתיאיסטיות. עובדה זו ניתנת להסבר בכך שהחברות הפוליתאיסטיות נוטות להיות גמישות במונחים של דוגמה ומאפשרות מידה רבה של חופש דתי. באירופה במהלך ימי הביניים אימץ רובה של האוכלוסייה את הנצרות, אך זו הייתה מעורבת במסורות פגניות. רובה של האוכלוסייה לא ידע קרוא וכתוב, והגישה אל התנ"ך הייתה מוגבלת למשכילים. דבר זה איפשר מידה מסוימת של סינקרטיזם בין הדת הנוצרית ובין המסורות הפגניות מימי קדם. גישה זו אל הדת, הביאה לכך שהיחס אל הדת לא היה כאל גורם מדכא. ישנן הופעות מחזוריות של "כפירות" כגון הכפירה האלביגנזית אשר הובילו לאלימות, אך ההיסטוריונים נוטים לראות באלו בעלות אופי של מרידת איכרים יותר מאשר מלחמה על רקע דתי טהור.
כאשר הפכו הדתות לנגישות יותר להמונים עם המצאת הדפוס, וכאשר הן איבדו את גמישותן, המתח הבין דתי גבר. עליית האסלאם הביאה לגל של מהומות כנגד מנהיגים לא מוסלמים מיד לאחר הופעת הדת החדשה. ההיסטוריה האסלאמית שלאחר מכן הייתה מאופיינת בסכסוכים אזרחיים, שלרוב היו על רקע מאבקי שליטה לאחר מותו של הנביא מוחמד שלא מינה יורש. מאבקים אלו זו התפתחה מאוחר יותר למתיחות בין האסלאם הסוני והאסלאם השיעי. באירופה, בואה של הרפורמציה והופעתה של הנצרות הפרוטסטנטית הייתה בעלת השפעה דומה, והציתה שנים של מאבקים פנימיים ובינלאומיים, אשר ניתן לראות לפחות את חלקם כבעלי רקע דתי. מלחמות אלו כילו את כוחן של צרפת, גרמניה והולנד, וכיום יש להן הד במצב הלוחמה המתמשך באירלנד. מלחמות בין כתות פרוטסטנטיות שונות שיחקו תפקיד משמעותי במהלך מלחמות האזרחים האנגליות במהלך המאה ה-17.
דוגמה למלחמת אזרחים על רקע דתי בימינו היא מלחמת יוגוסלביה שגבתה את חייהם של רבים בסופה של המאה ה-20 ובתחילת המאה ה-21. החלוקה האתנית בין סרבים קרואטים סלובנים ואחרים, הייתה אך חלק מן הרקע לסכסוך, שכלל אף מאבק בין המוסלמים והנוצרים באזורים המעורבים כבוסניה והרצגובינה, קוסובו ואזורים אחרים. סכסוך זה מעיד כי כוחה של הדת ביצירת סכסוכים פנימיים עודו רב, וכי קווי חלוקה דתיים עודם מהווים קו שבר רב עוצמה במדינות רב לאומיות. על רקע זה יש להזכיר אף את הסכסוך בצ'צ'ניה הנושא, לפחות בחלקו רקע דתי. עם תחילת המאה ה-21 נראה כי רבים מן הסכסוכים בחלקים רבים של העולם הם על רקע דתי, ובמיוחד על רקע המאבק באסלאם הקיצוני, כגון מלחמת האזרחים האלג'יראית אשר גבתה את חייהם של מאה אלף בני אדם בעשור האחרון של המאה ה-20.
דוגמה נוספת למלחמת אזרחים על רקע דתי בהווה זאת מלחמת האזרחים בסוריה: כאשר הלחימה הייתה נגד משטר אסד בן העדה העלווית המהווה מיעוט בסוריה, לבין המורדים המוסלמים הסונים המהווים כ-73% מהאוכלוסייה הסורית. כאשר מחד גיסא ארגונים איסלאמיים סונים כמו אל-קאעידה נלחמו לצד המורדים ומאידך גיסא משמרות המהפכה של איראן וחזבאללה השיעיות נלחמו למען משטר אסד.
מלחמות אזרחים בתקופה המודרנית > מהפכות

מהפכה היא לרוב מלחמת אזרחים בה הצדדים הלוחמים חלוקים בשאלות אידאולוגיות הנוגעות לשאלות הבסיס של המשטר הנוהג, לחלוקת הכוח, ההון ואמצעי הייצור, ולא רק בשאלה מיהם הפרטים שישלטו בהם. דוגמה קלאסית היא המהפכה הצרפתית אשר בה נאבק באופן אלים המעמד הבינוני והפרולטריון העירוני בצרפת כנגד האצולה והמונרכיה. יש הטוענים[דרוש מקור] כי מהפכות הן המשך של מרידות האיכרים הקלאסיות. בניגוד למרידות האיכרים, מהפכות מונהגות כמעט תמיד על ידי אנשים מן המעמד הבינוני, הרותמים לעגלתם האידאולוגית את ההמונים מן המעמד הנמוך. אחרים רואים באידאולוגיה את מחליפתה של הדת כנותנת הצדקה לאלימות שנוצרת על ידי גורמים חברתיים וכלכליים.
על מנת להצליח בכיבוש השלטון דרוש למהפכנים כוח צבאי, ולעיתים גולש הסכסוך לכלל מלחמת אזרחים. במקרים אחרים, כגון המהפכה הרוסית והמהפכה הצרפתית, דווקא הצלחת המורדים לכבוש את השלטון במרידה קצרה או מקומית, גורמת לתגובת נגד של המשטר המדרדרת למלחמת אזרחים.
מלחמות אזרחים בתקופה המודרנית > מרידות על רקע לאומי

אחת מן הסיבות הנפוצות למלחמות אזרחים, במיוחד בעולם שלאחר המלחמה הקרה הוא מלחמות אזרחים על רקע לאומי. הלאומיות משחקת את תפקידה של הדת או האידאולוגיה כהצדקה למלחמה שלה סיבות רבות. כל מדינות הלאום המודרניות מתיימרות להחזיק במונופולין על הכוח הצבאי. מלחמות אזרחים על רקע שאיפה לעצמאות לאומית דורשות כי הצבא הלאומי יהיה מפוצל לפי קווי שבר אתניים, דתיים או לאומיים, כפי שאירע ביוגוסלביה או לעיתים קרובות יותר בסכסוכים בין מיעוט לאומי לבין ממשלה של מדינה רבת לאומים, יוצרת קבוצת המיעוט מיליציה החמושה בנשק קל, המנהלת מלחמת גרילה כנגד צבאות סדירים, תוך שהיא זוכה לתמיכתה של האוכלוסייה. ההיסטוריה של המאה העשרים הוכיחה כי לוחמה מסוג זה היא לוחמה בה דווקא למיליציה יש יתרון, אל מול צבא סדיר וחמוש. מאבקים מסוג זה זכו להצלחה במקומות כאריתריאה וסרי לנקה.
סכסוכים מקומיים יכולים להיות תוצר של יחסי גומלין בין כלכלות שונות באותה יחידה מדינית, כגון מלחמת האזרחים האמריקנית.
מלחמות אזרחים בתקופה המודרנית > הפיכות

הפיכה היא על פי הגדרתה מהלומה מהירה הממוטטת את השלטון המרכזי במדינה ומחליפה אותו באחר, ללא אלימות נרחבת. במקרה של הפיכה כושלת, יכולה ההפיכה להיות הניצוץ המצית מלחמת אזרחים. הצד הכושל יכול לגייס לטובתו נימוקים אידאולוגיים, דתיים או לאומיים, על מנת לגייס לטובתו את האוכלוסייה, במאבק שהוא בבסיסו מאבק פנימי על השלטון.